cyanic-selkie/wikianc huggingface dataset:
Praktskogblomsterflue
Levevis
Larvene lever av bladlus på trær og busker. Disse fluene finner man særlig i og ved skog. De besøker mange slags blomster, og flyr i mai-september.
Utbredelse
Denne vidt utbredte arten finnes over mesteparten av den palearktiske sone og i Nord-Amerika. I Norge ser den ut til å finnes over det meste av landet, men mangler eller er sjelden i deler av Nordvestlandet og Nord-Norge.
Sofja Tikhonova
Sofja Dmitrijevna Tikhonova (russisk: Софья Дмитриевна Тихонова; født 16. november 1998) er en russisk skihopper. Hun ble juniorverdensmester i normalbakke i 2015, og fikk gull i kombinert mikslag i Vinter-OL for ungdom 2016 på Lillehammer.
Idrettskarriere
7. desember 2013 debuterte hun i verdenscupen i skihopping i Lysgårdsbakkene på Lillehammer, hvor hun akkurat ikke nådde finaleomgangen med en 33.-plass.
Hun deltok i Vinter-OL for ungdom 2016, der hun fikk to medaljer. I øvelsen kombinert mikslag, der to langrennsløpere, to skihoppere og en kombinertløper utgjorde et lag, tok hun gull med Russland og hoppkollega Maksim Sergejev, langrennsløperne Maja Jakunina og Igor Fedotov, og kombinertutøveren Vitalij Ivanov. Individuelt kom hun på 2.-plass, bak slovenske Ema Klinec.
Under Vinter-OL 2022 i Beijing, ble hun nummer 26 i normalbakkerennet.
Rila
Rila (bulgarsk Рила) er en fjellkjede sørvest i Bulgaria, og inneholder det høyeste fjellet i Bulgaria og på Balkan, Musala med 2 925 meter. Massivet er også det sjette høyeste i Europa (om man bare tar den høyeste toppen i hver fjellkjede), etter Kaukasus, Alpene, Sierra Nevada, Pyreneene og Etna. Rila nasjonalpark dekker mesteparten av fjellområdet.
Navnet Rila kommer visstnok fra trakisk og man tror det betyr «fjell med mye vann», siden Rila har rundt 200 fjellvann. Noen av de lengste og dypeste elvene på Balkan har sitt utspring fra Rila, inkludert Maritsa, Iskăr og Mesta.
Kulturelt er Rila kjent for Rila kloster, det største og viktigste klosteret i Bulgaria, som ble opprettet på 900-tallet av St. John fra Rila
Geologi
Rila er et kuppelformet horstfjell, og en del av de eldste landområdene på Balkan. Det oppstod fra granitt- og gneis-bergarter og krystallskifer under Paleozoicum (250 000 000 år siden), men de alpine utformingene oppstod under den siste istiden for 10-12 000 år siden. Isbreene på denne tiden dannet dype dalgryter, pyramideformede fjell, tinder, forskjellige daler, morener og andre landskap som er typisk for isbreer.
Grenser og klima
Rila dekker et areal på 2 400 km². Fjellet stiger opp over de omkringliggende fjelldalene der Borovets (1 305 meter) knytter sammen Musalaryggen med Sjiptsjan, og Sjumnitsa med fjellet Ihtiman Sredna Gora ved fjellovergangen Trajanovi vrata. Jundola (1 375 m) og Abraham (1 295 m) knytter Rila til Rodopifjellene i øst, mens Predel (1 140 m) er fjellovergangen mellom Rila og Pirin, og Klisura (1 025 m) mellom Rila og Verila.
Klimaet er typisk for høye fjellområder. Musala får over 2 000 millimeter i året, der 80 % kommer som snø. Den laveste middeltemperaturen som noen gang er målt på Musala i februar er -11,6 °C og den laveste temperaturen er -31,2 °C. Middeltemperaturen i august er 5,4 °C, og det varmeste som er målt er 18,7 °C.
Inndeling
Rila er inndelt i flere geografiske deler
Fengersfors
Fengersfors er et tettsted i Åmål kommune i Västra Götalands län i landskapet Dalsland i Sverige. I 2010 hadde tettstedet 345 innbyggere.
Maruim
Maruim er en kommune i delstaten Sergipe i nordøstregionen av Brasil.
Robert von Mohl
Robert von Mohl (født 17. august 1799 i Stuttgart, død 4. november 1875 i Berlin) var en tysk jurist og politiker. Han var medlem av Frankfurtparlamentet i 1848, og var riksjustisminister i den midlertidige sentralregjering 1848-1849. Etter den tyske riksgrunnleggelsen i 1871, var han medlem av Riksdagen.
Fra 1827 til 1846 var han professor i statsvitenskap ved Eberhard-Karls-Universität Tübingen. Mohl anses å være den første som brakte ordet «rettsstat» i forgrunnen.
Gjennom Kato Hiroyuki og andre japanske tenkere og statsmenn, øvet Mohls verker stor innflytelse på japansk statsfilosofi etter Meijirestaurasjonen.
Hans sønn var diplomaten Ottmar von Mohl.
Islamsk astronomi
Islamsk astronomi, eller arabisk astronomi, er en del av astronomiens historie og viser til utviklingen innen astronomien som ble gjort av den muslimske verden, spesielt i den islamske gullalderen (700-tallet til 1400-tallet). Den er hovedsakelig skrevet på arabisk og fant sted i Midtøsten, Nord-Afrika, det islamiske Spania og Sentral-Asia. Den islamske astronomiens tilnærmingsmetoder minner om utviklingen i andre vitenskapelige felt i perioden. Det assimilerte utenlandske materialet, som ble oversatt og tilpasset for å utvikle en vitenskap som var overveiende islamsk. Disse innflytelsene ble hovedsakelig hentet fra India, sasanidene og hellenistiske sivilisasjoner. Den dyktigste praktiske astronomen fra den islamske verden var Ulugh Beg i Sentral-Asia.
Et betydelig antall stjerner, som for eksempel Aldebaran og Altair, såvel som astronomiske begreper som alidade, asimut og almukantarat, er eksempler på arabiske navn som benyttes den dag i dag.
Islamske astronomer stod for den tidligste distinksjonen mellom astronomi og astrologi, først gjennom al-Biruni på 1100-tallet og senere gjennom blant andre Ibn al-Haytham, Avicenna og Averroës.
En stor mengde litteratur fra den islamske astronomien har overlevd til i dag. Det finnes minst 10,000 manuskripter spredt over hele verden. Mange av disse har ikke blitt lest av den moderne vitenskapen eller blitt katalogisert i det hele. Til tross for dette kan et relativt bra bildet av den islamske aktiviteten innen vitenskapen astronomi rekonstrueres.
Manus lover
Manus lover (sanskrit: मनुस्मृति, Manusmṛti), og kjent som Mānava-Dharmaśāstra (मानवधर्मशास्त्र) er en lærebok i riktig livsførsel – dharma, og er en av de tidligste tekstene i Dharmashastratradisjonen i hinduismen.
Teksten har form av undervisning gitt av Manu, hinduismens «første menneske», til en gruppe lærde. Teksten ble et standardverk som alle senere bøker i Dharmaśāstratradisjonen forholdt seg til. Ifølge hinduistisk tradisjon skal teksten være Brahmas egne ord. Vanligvis dateres teksten til en gang mellom 200 f.Kr. og 200 e.Kr.
I tillegg til etikk for de fire kastene, som er tekstens hoveddel, inneholder verket en kort drøfting av lovens kilder, og et åpningskapittel som skildrer verdens skapelse.
Avsnittet om skapelsen er oversatt til norsk og utgitt i antologien I begynnelsen, 2000. I denne hinduistiske skapelsesberetningen skildres skapelsen som en komplisert prosess i flere trinn.
Den trakiske slette
Den trakiske slette (bulgarsk Горнотракийска низина, Gornotrakijska nizina) utgjør den nordlige delen av det historiske området Trakia. Det ligger i dag i det sørlige området av Bulgaria mellom fjellområdene Sredna Gora i nord og vest; Rodopifjellene, Sakar og Strandzja i sør; og Svartehavet i øst. Sletten er et rikt jordbruksområde med et areal på 6 032 km² og en gjennomsnittlig høyde på 168 meter.
Sletten er en del av Nordlige Trakia (Северна Тракия, Severna Trakija) (i motsetning til Vest-Trakia og Øst-Trakia i sør), og ligger sør for Balkanfjellene, øst for elven Mesta og Sredna Gora. Sletten er riktignok ikke helt flat og inneholder flere åser og lavere fjell.
Klimaet er kontinentalt. Varmerekorden for Bulgaria ble satt her, i 1916 målte Sadovo 45,2 °C. Den normale årsnedbøren er omtrent 550 mm. Viktige elver som renner over sletta er Maritsa, og sideelvene Tundzja,Strjama, Topolnitsa, og Vatsja.
Team Fortress Classic
Team Fortress Classic (også kjent som TFC og Team Fortress 1.5) er et team-basert flerspiller-førstepersonsskytespill utviklet av Valve Corporation. Det er en nyutgave av Team Fortress-modifikasjonen for Quake. Team Fortress Classic ble sluppet for Windows 7. april 1999 som et gratis tillegg til Half-Life. En frittstående versjon ble senere utgitt med Valves Steam-system i 2003. Utviklingen av Team Fortress Classic ble ledet av John Cook og Robin Walker, designerne av den opprinnelige Team Fortress-modifikasjonen.
Gameplay
Kamper i Team Fortress Classic har generelt to lag: rødt lag og blått lag. Spillet har også ni forskjellige spillbare figurer. Alle de forskjellige klassene har forskjellige våpen og evner som gjør de unike. Lagkamerater jobber sammen for å klare objektivet. En spillserver i Team Fortress Classic kan klare å holde opp til 32 spillere samtidig, og det er forskjellige tilgjengelige spillmoduser som: «ta flagget» (engelsk: «capture the flag» eller «CTF»), nyttelast («payload») og flere.
Steigen Sagaspill
Steigen Sagaspill er et skuespill som settes opp i Steigen kommune annethvert år. Det er basert på vandresagnet Hagbard og Signe, med røtter i vikingtiden. Spillet, en tragedie i klassisk form, er skrevet av Bjørn Erik Stemland i 1985, og musikken er komponert av Helge Aafløy.
Forestillingen settes opp på Vollmoen amfi og involverer flere hundre aktører i og omkring forestillingen. Alle jobber frivillig, og alle skuespillerne, koristene og andre medarbeidere, er amatører. Musikken spilles av Steigens korps og orkestre, og har de siste år vært under Tore Johansens musikalske ledelse.
Steigen sagaspill iscenesetter det tenkte vikingsamfunnet Steig, i ramme av Steigens natur, historie og lokale aktører.
Hovedroller
Kong Sigar er konge på Steig, gode (høvding) og leder for Steigartinget. Han er veldig opptatt av gamle sedvaner og sømmelig framferd. De gamle lover og materielle verdier står over alt annet. I tidligere tider tinget Sigar sin tilkommende hustru, Dronning Ålov, fra Bjarmeland. Sammen har de datteren Signelill.
Dronning Ålov er Sigars kone. Som ung ble hun tinget til Sigar av faren. Hun lengter ofte hjem til barndomshjemmet Bjarmeland.
Signe/Signelill er datter av Sigar og Ålov, og har lovet evig troskap til Hagbard Hake fra Vågan, som holder til i vesterveg. Samtidig er hun tinget bort av kong Sigard til Burislav av Holmgard for å sikre familiens velferd. Hennes hjerte har derimot bare plass til én, og det er Hagbard.
Høvdingen Hagbard Hake fra Vågan har lovet Signe evig troskap. Han har nettopp kommet hjem fra vesterveg, og ber Sigar om å få ta Signe til sin ektefelle. Hagbard er en veldig kriger, med en gjennomlysende stolthet.
Berret er førsteternen (kammerpike) på Steig. Hun er som Sigard opptatt av sømmelig framferd. Sammen, i et hemmelig forhold, har Berret og Sigard barnet han ikke vil vedkjenne seg, hoffnarren Trym.
Burislav er kongesønn fra Holmgard og en vill kriger uten moral. I de fleste forestillingene er han bare nevnt med navn, men er derimot i andre forestillinger også med som en sentral rolle i handlingen. I én av dem vil han «prøvesmake» litt på Signe før han tar henne til ektefelle. Kongsdatteren Ulvhild er Sigars søster. Hun er utstøtt fra samfunnet etter å ha brutt gamle lover ved å få barn med hjellbryten Frode. Derfor ser heller ikke Sigard noen rettelig søster i Ulvhild.
Statistroller
Vaktene og krigerne på sagaspillet står ved dører og porter og holder vakt i mange scener, og har større roller i handelsscenen (hvor de handler med tingfolket), festscenen (springe etter terner, bryter og slikt), kampscenen (den viktigste for vaktene; er vaktene dårlig å spille når de får juling, blir scenen ikke troverdig – i kampscener er det de som tar mot slag sin reaksjon som selger alt) og i sluttscenene (hvor de fører folk fram og tilbake etter Sigards ordre, og til slutt steiner Berret og eventuelt Trym)
Ternene er jentene på Steig, og alle syr i systua. Flere av ternene har replikker i systue-scena. Utenfor den gjør de ikke så mye. I festscenen blir de jaget av vakter, og i handelsscenen handler de i sydde saker.
Koret har siden 1989 vært en viktig del av spillet. De står ikke bare der og synger, men de reagerer på alt som skjer, hjelper til å rydde etter rotete scener (spesielt kampscenen hvor de drar ut våpen og lik), og sånn hjelper til å bringe handlingen videre. I tillegg er de med å lager et bilde av en ordentlig sivilisasjon (i motsetning til mange stykker hvor man bare ser hovedrollene og en og annen birolle), med folk som lager et myldrende liv. I spesielt tre av scenene; handelsscenen, offerscenen og festscenen, er koret sentrale.
Det er en del barn på spillet, men som regel ikke gjør så veldig mye. De koster eller hjelper å strikke og koster og sånt i overtùre (introduksjonsscenen), de sniker og ser på når det er noe som skjer, som for eksempel ofringen eller festingen. I 2003 ble barna også brukt i en egen scene, hvor to gutter hadde en kort tvekamp, og en del replikker.
Oppsummering av handlingen i spillet
Spillet er ofte forskjellig fra år til år, med forskjellige regissører. Sammendraget under er av den siste (2005) versjonen av spillet, som er uten Burislav.
Spillet starter med at en mengde statister lager et myldrende liv på Vollmoen. Etterpå ofrer de til gudene, før de har en heidundrende fest.
Etter en stund blir de avbrutt av Trym, hoffnarren, som har stelt i stand et kvad, hvor han summerer opp situasjonen mellom Hagbard, Signe, Burislav og Sigard. Når han er ferdig, ber dronning Ålov alle inn på mat og drikke i langhuset, og scenen tømmes.
På samme tid oppsøker Hagbard Ulvhild i Steigberget for å spørre henne til råds, og for å få henne til å tyde en drøm. Sigard har satt ut vakter utenfor Signes sovebur om natten, og utenfor systua om dagen. Ulvhild lager en trylledrikk («seider sodd») som Hagbard kan drikke for å få en større styrke, og råder ham til å snike seg inn på Steig forkledd som et kvinnfolk.
Neste dag er det systue, og bord med tøy settes fram, og mange terner syr på kjoler og annet. Plutselig roper utroperen «en kvinnelig rytter», og Hagbard forkledd som en kvinne kommer ridende inn. Han blir møtt av Sigard, og til han lyver han at han er Ragnhild fra Bjarkøy, og at han er kommet for å søke plass i systua på Steig. Og plass får han. Ålov kjenner ham igjen, og vil hjelpe ham. Det samme gjør Trym, som bemerker det i det skjulte. «Signe aner intet før det kanskje er for sent». Etter en stund med livlig prat og kjefting, sier Ålov at det er så langt lidd på kvelden at det er på tide å ta kveld. Berret beordrer at Ragnhild skal sove i hennes sovebur, men Ålov sier at Ragnhild tross alt er en høvdingdatter, og at hun skal få dele seng med Signe.
I soveburet aner Signe ingenting før Hagbard (mens hun står med ryggen til) kler av seg kvinnfolkklærne, og spør om hun aldri har sett inn i disse øynene før. Signe blir først veldig glad, men roper deretter at han må komme seg ut før Sigard oppdager dette. Hagbard viser henne at han har med sverdet sitt, Nåbit, som han tok fra irerkongen i et stort slag. Mens Signe og Hagbard snakker sammen så sniker Trym (som har stått og spionert på dem sammen med Berret) seg inn i soveburet og henter sverdet Nåbit, før de varsler vaktene. Hagbard spør her Signe om, hvis overmakten blir for stor, og døden blir eneste utvei, om hun vil følge ham så de kan være sammen for evig i dødsriket. Signe svarer ja. I det Signe sier «i dine armer er jeg trygg» til Hagbard, høres lyden av to sverd som klinger mot hverandre, og Sigards vakter kommer strømmende ut fra baksiden av langhuset.
Hagbard kommer ut og må sloss med en sengestolpe, før han dreper noen og tar sverdet deres. Det blir en stor kamp hvor Hagbard og Signe begge feller flere menn, før Signe på et sverd på strupen og Hagbard må slippe våpenet sitt. Vaktene løfter Signe opp, og Berret sier til Sigard at han skal kutte av Signes lange hår og binde Hagbard med dem, for en sånn binding vil han aldri kunne bryte. Hagbard legges i jern, og blir satt fram for å bli spyttet på og hånet. Mens Hagbard står på kne bundet, kommer Trym inn og holder en tale om hvem av ham, lille Trym, og rake Hagbard som er best stilt. Trym mener han ikke er så høy fra starten av, men så er fallet ikke like langt om han faller.
Mens Hagbard er på vei, kommer Ulvhild ned fra ura. Hun forteller den parallelle historien om Frode og henne, og at faren hennes, Sigurd, var like hard og streng som ham. Etter den dagen hun ble forvist til Stigberget, fortsetter hun, har ikke Sigard sett noen rettelig søster. Videre ber hun Sigard forandre seg, og gjøre om dommen, så Signe kan slippe den skjemsle det er å se kjæresten dø for sine unge øyne. Ålov kommer også inn og prøver sammen med Ulvhild å få Sigard til å endre seg. Ålov sier at det finnes større forbrytelser en å bryte ett ord, og spør Sigard om han ikke er i ferd med å gjøre en slik forbrytelse. Sigard vakler og lurer på om han gjør noe galt, men ender opp med å rope at han ikke skal la to kvinnfolk bestemme over ham – tett før utroperen roper «Hagbard Hake er hengt. Den røde kappa vaier i vinden!», hvorpå Sigard roper bryskt at hevnen endelig er fullbyrdet. Ulvhild sier, med en fryktelig stemme, at den dom han har forkynt, skal dømme ham i ettertid, før hun igjen forsvinner opp i ura.
Når Sigard har gått, gjør Signe seg klar til å fullføre sitt løfte til Hagbard, og tenner på soveburet sitt og legger seg klar for å dø. Etter en stund roper Sigard forskrekket «Det brenner», og han og de gjenlevende vaktene forsøker å slokke brannen. De får den slokket, men for sent. Sigard kommer ut med en død Signelill i armene.
Plutselig reiser Ålov seg opp, tar opp Hagbards Nåbit som ligger på plenen tett ved, og reiser det. Hun roper til Sigard at «Det er din skyld!», og springer mot ham. Sigard rygger redd bakover flere meter før Ålov gir etter og stikker sverdet ned i marka tett framfor føttene hans.
Trym kommer ut fra bak langhuset løpende og roper «Nei far! Nei! Spar mor mi! Hun har bare gjort som du har sagt hun skal gjøre!», mens han kryper for Sigards føtter. Sigar svarer med «Ti din bytting! Du skal tilbake til de underjordiske! Vakter, ta han Trym også, og se til at han aldri mer ser jordas overflate!»
Vaktene fører vekk både Trym og Berret, og steiner dem til døde bak noen steiner i ura tett ved, mens Berret hyler med en stemme som koret synger fremdeles kan høres i fjellene rundt Steig.
Hva som er uvanlig med Steigen Sagaspill
Vel å merke er det ikke gjort sånn hvert år, og i så forstand var egentlig 2003 litt uvanlig. I 2005 sto det vikinger som drakk Cola, røykte og sjabbet mens de gjorde seg klare samtidig som publikum kom gående opp, inntil en halvtime før forestillingen, da alle gikk bort for å ha stemme- og kroppsoppvarming. Mange mente det var litt ødeleggende å på sett og vis se bak scenen før man så selve spillet.
Hele Vollmoen virker levende, etter at Barbro Laxaa livet alt opp i 1997-oppsetningen. Alle statistene har sine egne roller. Noen er smeder, noen er sønn av smeden, noen er vakter, noen er tømmermenn og så videre. Alle har noe å drive med. Smeden hamrer og bamler på metallgjenstander, tømmerhoggeren kvister og barker, konene koker mat og styrer med bål og så videre. Det er tillagde familieforhold. Hvem som er brødre og søstrer, hvem som er mor og far og så videre er skrevet til. Når ting skjer, som for eksempel offerscenen eller slagsmål, er det mors oppgave å få barna trygt hjem, og så videre.
Manus skifter delvis hvert år
Selv om plottet, og hovedtrekkene i handlingen er den samme, er utførelsen, eller sinnet på beina, forskjellig fra år til år. Dette skjer delvis fordi regissøren aldri er den samme, og delvis intensjonelt. Avisa Nordland klager alltid på at regissørene tukler med spillet, men alle andre vet at det er meningen. Spillet blir da aldri en gjentagelse.
Nesten alt er dugnad
Spillet får litt penger av kommunen til kulisser, ting, vedlikehold, kostymer og lignende. Men det er alt. Koristene, skuespillerne, musikerne – alle jobber gratis, og mange gjør det år etter år etter år. Et prakteksempel er Aasmund Gylseth som har vært med i koret hver eneste gang, unntatt ett år da han bodde i Afrika, og Tore og Gunvor Hekneby som også har vært med fra starten.
Livet på Vollmoen for deltakerne som bor der oppkjøringsuken
Hvert år bor noen av skuespillerne i telt og i lavvo på Vollmoen i en uke under i oppkjøringsuken til Sagaspillet (siste uken er det trening hver dag på vollmoen, før generalprøven og de tre forestillingene), enten på grunn av at det er trivelig eller at de bor langt unna og vil slippe å kjøre i en time (eller mer) hver vei hver dag. Mange av dem som er med er utflytta steigværinger, og bor i andre kommuner. Først er det bare noen få der, men etter som dagene går kommer det flere. I 2005 sov hele orkesteret i to lavvoer de to siste dagene.
Etter premieren er det alltid en alkoholfri premierefest med takketaler og alt som er, og så etter andre forestilling er det en større (alkoholisert) fest, for de som vil (og kan) være med på det. Andredagen blir det sent stille på Vollmoen for de som sover der – i 2005 var det ikke stille før i 8-tiden på natten.
«Det er egentlig ikke de snille som seirer»-teorien
Det er en teori at den som stykket utpeker som den slemme, førsteternen Berret (som attpåtil blir steina på slutten av stykket), egentlig ikke er så slem. Hagbard vil ha Signe, og Signe vil ha Hagbard. Mye får da folk til å tenke at da må de ha hverandre samme hva, og det er det stykket spiller på. Hadde det gått som de ville, og Hagbard hadde stukket av med Signe, ville Steig og Hagbards Holmagard braket i krig, og mange uskyldige liv ville gått tapt i en blodig krig. Er det at to elskende får hverandre virkelig verdt menneskeliv? Denne teorien fungerer ikke like bra hvert år, blant annet fordi at det ikke alltid er like tydelig at det vil bli krig mellom høvdingesetene.
Historikk
Manuskriptet til Steigen Sagaspill ble skrevet av Bjørn Erik Stemland i 1984–85, og musikken av Helge Aafløy rett etter at Stemland hadde manuset ferdig. Første forestilling ble oppsatt i 1985, med Tordis Landvik som instruktør.
Nå har spillet levd i 20 år, det har vært 11 forestillinger og 10 forskjellige instruktører. Spillet har med de forskjellige instruktørene variert mellom mer voldelige versjoner og de svært poetiske versjoner.
Østerås
Østerås er et strøk øst i Bærum kommune. Østerås stasjon er den vestlige endestasjon for Sporveien T-banens linje 2, den såkalte Østeråsbanen.
Handel
Østerås kjøpesenter har over 20 butikker under samme tak, vinmonopol, legesenter og treningssenter.
Kärntens flagg
Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.
Orleans (andre betydninger)
Navnet eller begrepet Orleans har flere betydninger:
Kärntens flagg
Litteratur
Peter Diem: Die Symbole Österreichs, Wien, 1995
Orleans (andre betydninger)
Orleans kan også vise til:
Henri Nathansen
Henri Nathansen (født 17. juli 1868 i Hjørring død 16. februar 1944 i Lund i Sverige) var en dansk forfatter.
Han skrev blant annet under pseudonymet Frater Taciturnus.
Indenfor Murene er Nathansens dramatiske hovedverk. Han skrev det i og det ble oppført første gang på Det Kongelige Teater den 23. mars samme år, hvor han selv var instruktør for uroppsettingen.
To danske legater ble opprettet for å hedre og minne Henri Nathansen og hans ektefelle: Jeanne og Henri Nathansens Minnelegat og Jeanne og Henri Nathansens Fødselsdagslegat.
Bølgebåndet markblomsterflue
Bølgebåndet markblomsterflue (Eupeodes bucculatus) er en middelstor flue som tilhører familien blomsterfluene. Den er funnet spredt over hele Norge, men er ikke spesielt tallrik.
Utseende
En middelsstor (8–11 mm), gul og svart blomsterflue. Kroppsbygningen er litt slank. Fasettøynene er nakne, antennene korte og mørkgule. Ansiktet er mest gult, men kinnene, munnkanten og av og til også midtstripen er svarte. Thorax er blankt svart, med gule hår på sidene. Scutellum er grågult med gule hår. Bakkroppen er langt oval, med tre par store, gule flekker, disse går ikke helt ut til sidekanten og er oftest sammenvokst i midten. Beina er gulbrune, vingene glassklare med lysbrunt vingemerke.
Thomas Dinesen
Thomas Fasti Dinesen  (født 9. august 1892 på Rungstedlund Rungsted i Danmark, død 10. mars 1979) var en dansk forfatter, soldat og sivilingeniør, sønn av Wilhelm Dinesen og bror til Karen Blixen. Han ligger begravet på Hørsholm Kirkegård.
Bølgebåndet markblomsterflue
Levevis
Larvene lever av bladlus. De voksne fluene kan finnes fra mai til september og besøker mange slags blomster. Arten finnes helst på forholdsvis åpne områder der det er enkelte løvtrær. De flyr godt, men vandrer trolig ikke så mye som noen av de andre Eupeodes-artene.
Utbredelse
Denne arten finnes over mesteparten av Europa og i Øst-Sibir, men synes å mangle i de vestlige delene av asiatisk Russland. I Norge er den funnet over det meste av landet, men er ikke tallrik.
Thomas Dinesen
Thomas Dinesen deltok i første verdenskrig som frivillig. Som soldat var han tilknyttet et kanadisk regiment (Quebec Regiment – Royal Highlanders of Canada). Han ble som menig sendt til vestfronten i Frankrike. Her ble han tildelt det engelske Victoria Cross den 12. august 1918 ved Parvillers-le-QuesnoyParvillers for tapperhet. Han ble også dekorert med den franske ordenen Croix de Guerre. Han ble senere utnevnt til løytnant.
Gift i 1926 med Jonna Marie Dinesen, f. Lindhardt
Thomas Dinesen reiste mye i blant annet USA, Russland og til sin søster i Kenya. Han brukte senere sine opplevelser i sitt forfatterskap.
Volodymyr (Ukraina)
Volodymyr (ukrainsk: Володимир, polsk: Wlodzimierz) er en by ved elven Bug i oblasten Volyn i det nordvestlige Ukraina. Byen har 38 901 innbyggere (2018) og er administrasjonssenter i distriktet med samme navn.
Volodymyr ligger i det historiske landskapet Volhynia. Byen er første gang nevnt i 988 og var en viktig by i det gamle Kievriket. I 1366 ble byen polsk, og den lå under Polen-Litauen frem til 1795. Byen ble deretter russisk, før den etter Den polsk-sovjetiske krig kom under Polen igjen i 1919. I 1939 ble Volodymyr-Volynsk innlemmet i den Ukrainske SSR og Sovjetunionen.
Moita Bonita
Moita Bonita er en kommune i delstaten Sergipe i nordøstregionen av Brasil.
Anfo (Lombardia)
Anfo er en kommune i Val Camonica, provinsen Brescia, i regionen Lombardia, Italia. Kommunen har 482 innbyggere (2013) og grenser til kommunene Bagolino, Idro og Lavenone.
Flemma gravsted
Flemma gravsted eller Flemma kirkegård er gravlund for bygdene Flemma, Angvik og Hoem, i Gjemnes kommune, Møre og Romsdal fylke.
På gravlunden er det et bårehus, med klokketårn. Byggverket er i tre.
Manu (hinduisme)
Manu er i indisk mytologi en halvgud, en dødelig skapning med guddommelige status, som overlevde den store oversvømmelsen.
Manu ble advart av gudene om den forestående katastrofen, og bygget seg en båt. Som den eneste overlevende fra den gamle verden ga han navn til den nye menneskeslekten, og ble et forbilde i gudstro og livsførsel.
Velocipedidae
Velocipedidae er en familie av insekter som tilhører tegene, en gruppe av nebbmunner. Disse tegene er trolig rovdyr som suger ut kroppsvæsker fra ulike smådyr.
Gruppen omfatter 31 kjente arter fra Sørøst-Asia.
Utseende
Middelsstore (10 – 15 mm), flate, ovale teger. Hodet er ganske lite og har markert "hals". Sugesnabelen består av fire ledd, det tredje leddet er meget langt, de andre korte, og når til bakkanten av midt-hoftene. Fasettøynene er halvkuleformede og utstående. Punktøyne finnes. Oversiden er ganske kraftig punktert, men uten påfallende hår. Forvingen er noe utvidet sideveis. Den membranøse delen har tre korte basalceller, fra disse går det ut mange lengdeårer. Beina er temmelig lange, disse tegene er raske løpere. Det latinske navnet på familien betyr "kjappfot-lignende".
Systematisk inndeling
Velocipedidae ble tidligere gjerne regnet som en undergruppe av Nabidae.
Alien Swarm
Alien Swarm er et gratis top-down shoot-em-up spill av Valve Corporation.
Det er en remake av Alien Swarm mod for Unreal Tournament 2004, og den ble utviklet av det opprinnelige teamet, som ble leid inn av Valve i løpet av utviklingsprosessen.
Handling
Etter hvert oppdrag oppnår spilleren erfaringspoeng. Hver gang man kommer ett nivå opp, kan spilleren låse opp nye våpen og gjenstander. Forskjellige oppdrag innebærer viktige punkter som blokkerer fremdriften, men som kan ryddes gjennom en rekke metoder, fra sveising til skyting eller hacking. I mellomtiden kommer mange romvesen som angriper spillerne med jevne mellomrom. Det finnes mange forskjellige romvesen, med ulik oppførsel og angrepsmønster. Spilleren kan slåss mot romvesen ved hjelp av forskjellige verktøy, inkludert ulike våpen, eksplosiver eller andre metoder.
Alfredfjellet
Alfredfjellet er et fjell på Bjørnøya. Det har en høyde på 420 meter over havet. Fjellet har navn etter den svenske polarforskeren Alfred Gabriel Nathorst.
Siri Austeng
Siri Austeng (født 27. april 1944, død 8. juli 2017) var en norsk politiker (Ap) som var fylkesordfører i Hedmark fra 1995 til 2007.
Austeng var født og oppvokst på Ekely i Oslo. Hun var utdannet kjemiingeniør og kom til Elverum i 1971. Her jobbet hun i 10 år som lærer og sosiallærer ved Elverum ungdomsskole. Hun var også utdanningsdirektør i Oppland samt fylkesråd i Hedemark fylkeskommune.
Hun ble politisk aktiv på 1970-tallet og var kommunestyrerepresentant i Elverum i åtte år fra 1979, og fylkestingsrepresentant i 24 år. Hun ble Hedmarks første kvinnelige fylkesordfører i 1995, et verv hun hadde i 12 år, til 2007 da hun ga seg i politikken. Det må også nevnes at hun var vararepresentant til Stortinget i perioden 1985 til 1989 og hadde også flere styreverv, blant annet i Eidsiva Energi, Turneorganisasjonen, KLP og KS. De siste årene var hun leder av Elverum Arbeiderpartis seniorutvalg.
Hun var rangert på 80.-plass over Kapitals liste over Norges 100 mektigste kvinner i 2008.
Siri Austeng var gift med Ivar Austeng (f. 1930, d. 2013) og hadde tre barn.
BMW M50
BMW M50 er en stempelmotor med seks sylindere på rekke. Sylindervolumet varierer fra 2,0 l til 3,2 l. Motoren er en DOHC-motor med 24 ventiler. M50 erstattet motoren BMW M20 i 1989, og ble erstattet av BMW M52 i 1994. En oppdatert versjon av motoren, M50TU, ble introdusert i 1992 med blant annet VANOS variable ventiltider.
M50B20
En 2.0-litersversjon (1991 cm³) introdusert i 1991. M50B20 ble brukt i 520i, og har en boring på 80 mm, slaglengde på 66 mm og en effekt på 150 hk (110 kW).
Brukt i:
M50B24
En 2,4-litersmotor basert på 2,5-literen M50B25, med redusert slaglengde. Denne motoren ble kun brukt i modeller montert i Thailand. Effekten er 188 hk (140 kW), og dreiemomentet er 240 Nm (177 ft.lbf).
Brukt i:
M50B25
En 2,5-litersversjon (2494 cm³) introdusert i 1992. M50B25 ble brukt i 325i. Den har en boring på 84 mm, slaglengde på 75 mm og en effekt på 192 hk (141 kW).
Dette er motoren som ble videreutviklet til M50TU. VANOS-oppdateringen ble lagt til sent i 1992, og solgt i E34-modeller fra modellår 1993.
S50B30US
S50B30US var en 3,0-litersversjon brukt i den amerikanske utgaven av E36 M3. Effekten var 240 hk (179 kW).
Brukt i:
S50B30
S50B30 var en sportslig 3,0-litersversjon, som ble brukt i E36 M3. Effekten er 286 hk (210 kW). S50B30 har en boring på 86 mm og en slaglengde på 85,8 mm.
S50B32
S50B32 var en oppgradert versjon av S50B30. Effekten i 3,2-litersversjonen er 321 hk. Motoren har en boring på 86,4 mm og en slaglengde på 91 mm.
USADSB
USADSB er et musikkalbum utgitt i 2004 av det danske rockebandet Nephew. Det var bandets andre studioalbum, og ble bandets store gjennombruddsalbum. Albumet solgte i 110 000 eksemplarer, og bandet mottok seks priser ved Danish Music Awards i 2005. Det kom ut fem singler fra dette albumet, «Movie Klip», «En Wannabe Darth Vader», «Superliga», «Ordenspoliti» og «Worst/Best Case Scenario».
Nordmarka i Surnadal
Nordmarka ligger mellom Surnadalen og Bøverdalen og er et skogkledd friluftsområde for turgåing, med eller uten ski. Nordmarka skisenter har lang snøsesong, men området brukes også for innlandsfiske og bærsanking. Området har mange hytter og det går bilvei fra vestre til østre del av området (bomvei).
Buzz Aldrin, hvor ble det av deg i alt mylderet?
Buzz Aldrin, hvor ble det av deg i alt mylderet? er en roman av Johan Harstad fra 2005. Harstads første roman tar for seg et menneske som nærmest er besatt av tanken på å være livets evige toer, hans forsøk på å leve et anonymt liv som gartner, langt borte fra all verdens oppmerksomhet og utforskingen av en måte å leve uten å benytte seg av sitt store talent som utvilsomt ville ha kunne gitt ham verdenssuksess (hovedpersonen beskrives som landets beste sanger noensinne). Med andremann på månen, Buzz Aldrin, og det karrige landskapet på Færøyene som landskap, gjør hovedpersonen sitt beste for å få til et liv som et usynlig, men viktig menneske.
Romanen er utgitt/under utgivelse i Sverige, Danmark, Finland, Nederland, USA,  Australia, Tyskland, Tyrkia, Færøyene, Italia, Russland, Sør-Korea og Frankrike.
Alma Fahlstrøm
I 1889 giftet hun seg med den norske skuespilleren Johan Fahlstrøm. Sammen grunnla de Fahlstrøms teater i 1903, men etter åtte sesonger med slit og lite lønnsomhet ble det nedlagt allerede i 1911.
Alma og Johan fikk sønnen Arne Fahlstrøm i 1893. Arne var et stort skuespillertalent, men omkom i Titanic-forliset i 1912, da han var på vei til USA for å studere film; han ble bare 18 år gammel. Etter denne hendelsen testamenterte de formuen sin til redningsselskapet, som senere oppkalte to båter etter sønnen Arne.
Monte Alegre de Sergipe
Monte Alegre de Sergipe er en kommune i delstaten Sergipe i nordøstregionen av Brasil.
Fylkesvei 3244
Fylkesvei 3244 går mellom Gullhaug og Bekk i Holmestrand kommune.
Gurannveien mellom Gullhaug og Gurann åpnet i 1910. Mellom Gurann og Bekk (og Botne kirkevei videre til Botne kirke) åpnet veien i 1915.
Frem til 2019 hadde veien betegnelsen fylkesvei 920 (Vestfold).
Nordkroken
Nordkroken er et tettsted i Vänersborg kommune i Västra Götalands län i landskapet Västergötland i Sverige. Det ligger ved Vänerns bredd straks nord for Vargön. I 2010 hadde tettstedet 423 innbyggere.
Al-Battani
Muhammad ibn Jābir al-Battānī eller Abū Abd Allāh Muḥammad ibn Jābir ibn Sinān al-Raqqī al-Ḥarrānī al–Ṣābiʾ al-Battānī også latinisert som Albategnius og Albatanius (født 850 i Harran i Mesopotamia, død 929 i Qasr al-Jiss) var en arabisk astronom og anses som en av arabernes største astronomer.
Pasvik naturreservat
Pasvik naturreservat er et naturreservat i Sør-Varanger kommune, Finnmark og i Murmansk oblast i Russland. Naturreservatet ligger i Pasvikdalen, på begge sider av den russiske grensen. Den norske delen har siden 1996 status som ramsarområde, på grunn av sin betydning for trekkfugler. Reservatet ble opprettet i 1993 for å bevare et forholdsvis urørt, opprinnelig våtmarksområde, med rik natur- og kulturhistorie. Den norske delen omfatter 19,1 km² herav 4,5 km² vannareal; den russiske delen ca. 147,3 km² herav 26,9 km² vannareal. Reservatet grenser på norsk side til Øvre Pasvik nasjonalpark og Øvre Pasvik landskapsvernområde.
Mens det meste av Pasvikelva er regulert til vannkraftproduksjon, er reservatet, og særlig Fjørvatnet, som ligger sentralt i verneområdet, et intakt naturområde. Vannet er grunt, har frodig vegetasjon og et rikt fugleliv. Fjørvatnet har frodig og tett vegetasjon av elvesnelle og starr, med takrørkratt, og kratt av vier og bjørk. I tillegg til området rundt Fjærvann omfatter reservatet på norsk side noen store myrområder. På russisk side er det vernet store furuskogsområder mellom elva og grensesperringene, nordover nesten til industribyen Nikel.
Fjærvann er isfritt tidlig om våren og sent på høsten, og er av stor betydning som rasteområde for mange ender og vadefugler som hekker i de store myr- og skogområdene i Pasvikdalføret. En karakterart er sangsvane som under trekket kan opptre i store flokker. Reservatet er også vestgrense for utbredelse av østlige arter som lappfiskand, sotsnipe, lappspove og kvartbekkasin.
Muribeca
Muribeca er en kommune i delstaten Sergipe i nordøstregionen av Brasil.
Edmílson
Edmílson, fullt navn José Edmílson Gomes de Moraes (født 10. juli 1976 i Taquaritinga i delstaten São Paulo) er en brasiliansk fotballspiller av italiensk avstamning. Han har spilt for klubbene São Paulo FC, Olympique lyonnais og FC Barcelona og Villarreal CF. Han spiller nå for Real Zaragoza.
Etter flere sesonger i den brasilianske toppklubben São Paulo dro han til Europa. Der har han vunnet et nasjonalt mesterskap i hver av sine seks første sesonger (fire med Lyon, to med Barcelona).
Nummerplan (E.164)
Dagens versjon av norsk nummerplan for telefoni, ISDN og mobiltelefoni ble innført i 1993. Den daværende nummerplanen, med bare 7 signifikante siffer, måtte erstattes siden den var i ferd med å gå tom for ledige telefonnummer. Nummerplanen er stort sett lukket, med fast nummerlengde på 8 siffer, unntaksvis også 3, 4, 5 eller 12 siffer. Planen er internasjonalt unik gjennom å tillate stedsuavhengige nummer i serien 02000-09999.
Nummerplanen kan i fagsjargong omtales med kortnavnet E.164. Dette brukes til å skille den fra andre norske nummerplaner, for eksempel nummerplanen for datanett kalt X.121.
Kortnavnene E.164 og X.121. henspiller på de to internasjonale standardene eller rekommendasjonene som disse to nummerplanene følger. De er utarbeidet av FNs standardiseringsorgan for telekommunikasjon, ITU.
Norsk nummerplan for telefoni, ISDN og mobiltelefoni, oversikt
Her gjengis nummerplanen i grove trekk med noen kommentarer. Fullstendig versjon er lagt ut på Nasjonal kommunikasjonsmyndighets hjemmeside.
Teutonere
Teutonerne (fra urgermansk: Þeudanōs) er nevnt som en germansk stamme i tidlige historiske skrifter av grekerne og romerne. Ifølge kartet til Ptolemaios levde de i Jylland. Tyske historikere assosierte ikke navnet teuton med sine proto-germanske forfedre før 1200-tallet.
Etter å ha oppoldt seg noen år på de ungarske stepper, vandret teutonerne sammen med kimbrerne vestover og sørover gjennom Provincia, der de kom i konflikt med romerne. I en serie sammenstøt (kimbrerkrigen) klarte teutonerne og kimbrerne å slå den romerske hær gjentatte ganger. Men i slaget ved Aquae Sextiae ble teutonerne tilintetgjort av styrkene til konsul Gaius Marius, og deres konge Teutobod ble tatt til fange og ført som trofé i en seiersparade gjennom Romas gater.
Jimmy McCulloch
Jimmy McCulloch (født 4. juni 1953, død 27. september 1979) var en britisk musiker, født i Glasgow, som er mest kjent for ha å spilt gitar i Paul McCartneys Wings fra 1974 til 1977.
Før tiden i Wings var McCulloch medlem av Thunderclap Newman da han var 15 år gammel og Stone the Crows. Han har deltatt på mange plateinnspillinger, kanskje mest påtagelig på John Entwistles Whistle Rymes i 1972 og som førstegitarist spilte han sammen med en ung Peter Frampton på to spor — «Apron Strings» og «I Feel Better». McCulloch var en venn av The Who og hans band Thunderclap Newman ble oppdaget av og produsert av Pete Townshend.
I 1976, mens de øvde på den første konserten for Wings Over America Tour i Forth Worth småsloss McCulloch for moro skyld med David Cassidy, og brakk håndleddet. Uhellet forsinket konsertturnen med flere uker og McCartney var ikke spesielt fornøyd.
McCullochs utstyr besto vanligvis av en Gibson SG, Gibson Les Paul, og stundom spilte bass da McCartney spilte piano eller akustisk gitar.
Etter å ha forlatt Wings var han en kort tid med i et gjenforent Small Faces for en kort klubbturne og hadde minimal deltagelse i bandets to comeback-album. McCartney skal etter sigende ha ringt til Steve Marriott og sagt: «Du kan beholde ham!»
Jimmy McCullochs siste band var The Dukes. Hans siste innspilte sang, «Heartbreaker», ble utgitt på deres første og siste album, The Dukes.
McCulloch døde av en heroinoverdose i 1979 i London da han var kun 26 år gammel. Ironisk nok var han komponisten av antidop-sangen «Medicine Jar» på Wings’ album Venus and Mars, og den tilsvarende «Wino Junko» på Wings at the Speed of Sound.
Benbecula
Benbecula (skotsk-gælisk Beinn nam Fadhla eller Beinn na Faoghla) er en øy i Ytre Hebridene i Atlanterhavet, utenfor vestkysten av Skottland. Største tettsted på Benbecula er Balivanich. I henhold til folketellingen i 2011 hadde øya 1283 innbyggere, med en betydelig prosentandel som er romersk-katolske. Den er i sone som er administrert av Comhairle nan Eilean Siar eller the Western Isles Council. Øya er bortimot 12 km fra vest til øst og en tilsvarende distanse fra nord til sør. Den ligger mellom øyene North Uist og South Uist, og er forbundet til begge ved en molo med veg. Benbeculas hovedbosetning og administrative sentrum er Balivanich (skotsk-gælisk: Baile a' Mhanaich, i betydningen «Munkens by»).
I 1746 ble prins Charles Edward Stuart fanget i en storm og tvunget til å gå i land på Benbecula. Befolkningen på øya vennlig innstilt til jakobittenes sak, og smuglet ham av øya til trygghet på Skye, som det heter i sangen «The Skye Boat Song»: «... over the sea to Skye».
Geografi
Øya ligger mellom øyene North Uist og South Uist, og har veiforbindelse til begge øyene. Benbecula lufthavn har daglige flyvninger til Glasgow, Stornoway og Barra. Den største bebyggelsen, Balivanich, er administrativt senter for de tre øyene. Det er også andre bebyggelser på øya, Craigstrome, som ligger på østsiden av øya, og dette er også øyas høyeste punkt, samt Lionacleit og Creagorry. Benbecula vestside er frodig, mens østsiden består av lyngheier, myr og flere viker og fjorder.
Frändefors
Frändefors er et tettsted i Vänersborg kommune i Västra Götalands län i landskapet Dalsland i Sverige. I 2010 hadde tettstedet 613 innbyggere.
Fylkesvei 3212
Løvalddalsveien mellom Guran og Ryk sto ferdig i 1910.
Frem til 2019 hadde veien betegnelsen fylkesvei 765 (Vestfold).
Andrius Kubilius
Andrius Kubilius (født 8. desember 1956) er tidligere statsminister i Litauen og nåværende representant i Europaparlamentet. Han var statsminister i Litauen 1999–2000 og 2008–2012. Han var partileder i det konservative partiet Fedrelandsforbundet – litauiske kristendemokrater 2003–2015.
Kubilius blei i 1998 tildelt storkors av Den Kongelige Norske Fortjenstorden.
Han er gift og har to sønner. Kona er fiolinist i Det litauiske nasjonale symfoniorkesteret.
Almar Heggen
Almar Gunvald Heggen (født 25. mai 1933 i Valldal, død 22. oktober 2014 i Oppegård  ) var en norsk operasanger (solist/bass) som bygget sin karriere i Tyskland.
Almar Heggen ble født på gården Heggen i Valldal innerst på Sunnmøre. Han var yngstemann av seks søsken i en musikalsk familie og lærte tidlig å spille fiolin og piano. I 1950 begynte han klaverstudier ved Musikkonservatoriet i Oslo og avla senere også kordirigenteksamen. Stemmebegavelsen ble oppdaget under musikkstudiene ved en tilfeldighet, og han startet i sanglære hos Morten Vatn i 1954. Han debuterte i 1957 i Matteus-pasjonen med Ingrid Bjoner ved det Norsk Operaselskap. Samme år fikk han tildelt stipend og reiste til Tyskland for å studere hos professor Paul Lohmann i Wiesbaden og hos Clemens Kaiser-Breme ved Folkwangschule i Essen.
Han fikk sitt første engasjement ved Opernhaus Wuppertal (1959–60), deretter i:
Heggen sang dessuten konserter og gjestespill ved flere scener i Europa, blant annet München, Frankfurt am Main, Düsseldorf, Köln, Wien, Dublin, Roma, København og Stockholm.
Fra 1969 til 1986 var han fast solist ved Den Norske Opera i Oslo og drev utstrakt konsert- og turnévirksomhet rundt i landet.
Heggen sang over 40 roller, deriblant: samt de fleste store bassrollene i Wagner-operaene, blant annet
Almar Heggen var bosatt i Oppegård.
Slappy
Albuminformasjon
Alle sporene på Slappy ble senere re-utgitt på albumet 1,039/Smoothed Out Slappy Hours sammen med sporene fra albumet 39/Smooth og EP-en 1,000 Hours.
EP-en var i produksjon hos Lookout! Records fram til Green Day fjernet sin katalog hos plateselskapet i august 2005. Siden mars 2009 har EP-en (sammen med 1,000 Hours) vært i produksjon som bonus til vinyl-gjenutgivelsen av albumet 39/Smooth.
Sporliste
Side 1
Side 2
Hässelby (roman)
Hässelby er en roman av Johan Harstad. Romanen ble utgitt 12. oktober 2007.
Handling
Den tar for seg livet til barnebokfiguren Albert Åberg etter at han ble voksen og tok seg jobb som lagersjef på Clas Ohlson på kjøpesenteret Kista Galleria. Den forteller om Alberts ungdomstid og om livet etter at faren Bertil døde. Boken handler også om hvordan verden til slutt gikk under, og at verdens undergang startet i Hässelby Strand, en forstad til Stockholm.
Tolkning
Boken kan leses delvis som en oppvekstskildring, delvis som reiseroman, en far/sønn-roman, en politisk roman og sist, men ikke minst som en fortelling med fordreid virkelighetssans, ikke ulikt den man fant i David Lynchs TV-serie Twin Peaks.
John Lax
John Charles Lax (født 21. juli 1911 i Arlington i Massachusetts, død 14. juli 2001) var en amerikansk ishockeyspiller som deltok i de olympiske vinterleker 1936 i Garmisch-Partenkirchen.
Grader av hvitt
Grader av hvitt er et monodrama av Johan Harstad. Teksten, en monolog, var et bestillingsverk fra musiker Nils Henrik Asheim og Stavanger symfoniorkester). Det hadde urpremiere januar 2007 i Stavanger Konserthus. Stykket ble fremført til musikk av Stavanger Symfoniorkester og Nils Henrik Asheim ved dirigent Niklas Willén. Stemme: Laila Goody, video: Thorkil Evan Nielsen, elektroniske lyder: Lasse Marhaug, lysdesign: Haakon Espeland,dirigent: Niklas Will, regi: Hanne Tømta
John Lax
Lax vant en olympisk bronsemedalje i ishockey under vinter-OL 1936 i Garmisch-Partenkirchen. Han spilte på det amerikanske laget som kom på tredjeplass i ishockeyturneringen.
USA vant sin semifinalegruppe og i finalerunden beseiret de Tsjekkoslovakia med 2-0, spilte uavgjort 0-0 mot Storbritannia og tapte med 0-1 mot Canada. Storbritannia ble olympiske mestere, Canada fikk sølv og bronsemedaljene gikk til USA.
Grader av hvitt
Handling
En kvinne er på ferie på Grønland sammen med sin mann. Midtveis ute på vidda innser hun at hun aldri ville ha de barna de fikk sammen, og at hun heller ikke ville gifte seg med sin mann. Hun velger å stjele yttertøyet hans og forlater ham i isødet. Monologen finner sted dagen etter denne hendelsen, da de første tegnene på hypotermi viser seg. Gjennom de forskjellige stadiene av forfrysning forandrer historien og måten hun forteller den på seg, frem til punktet hvor hun fryser ihjel.
Frikar (dans)
Frikar er en gammel ærestittel for en danser – han kunne danse de andre av gulvet med «godkarsstykker». Uttrykket har også noen dystrere undertoner. En frikar var også en som var vanskelig å hanskes med, han var kjempekar og gikk sine egne veier.